	

KĖDAINIŲ RAJONO SAVIVALDYBĖS TARYBA


	SPRENDIMAS


DĖL SIŪLYMO TVIRTINTI DOTNUVOS MIESTELIO HERBĄ, 
HERBINĘ VĖLIAVĄ IR HERBINĮ ANTSPAUDĄ

2022 m. balandžio 15 d.  Nr. TS-95
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 45 punktu, Lietuvos Respublikos valstybės herbo, kitų herbų ir herbinių ženklų įstatymo 10 straipsnio 1 ir 2 dalimis, atsižvelgdama į Dotnuvos seniūnijos 2022 m. kovo 28 d. prašymą, Kėdainių rajono savivaldybės taryba  n u s p r e n d ž i a:
1. Siūlyti Lietuvos heraldikos komisijai teikti Lietuvos Respublikos Prezidentui tvirtinti Dotnuvos miestelio herbą (pridedama).
2. Lietuvos Respublikos teisės aktų nustatyta tvarka patvirtinus Dotnuvos miestelio herbą, siūlyti Lietuvos heraldikos komisijai suderinti Dotnuvos miestelio herbinės vėliavos ir herbinio antspaudo projektus (pridedama).
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                     Valentinas Tamulis				 

